Komission asetus (EY) N:o 2125/2003, annettu 3 päivänä joulukuuta 2003, asetuksesta (EY) N:o 1433/2003 poikkeamisesta toimivaltaisen kansallisen viranomaisen tekemän toimintaohjelmia ja -rahastoja koskevan päätöksen osalta



Virallinen lehti nro L 319 , 04/12/2003 s. 0003 - 0003



Komission asetus (EY) N:o 2125/2003, annettu 3 päivänä joulukuuta 2003, asetuksesta (EY) N:o 1433/2003 poikkeamisesta toimivaltaisen kansallisen viranomaisen tekemän toimintaohjelmia ja -rahastoja koskevan päätöksen osalta EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon hedelmä- ja vihannesalan yhteisestä markkinajärjestelystä 28 päivänä lokakuuta 1996 annetun neuvoston asetuksen (EY) N:o 2200/96(1), sellaisena kuin se on viimeksi muutettuna komission asetuksella (EY) N:o 47/2003(2), ja erityisesti sen 48 artiklan, sekä katsoo seuraavaa: (1) Neuvoston asetuksen (EY) N:o 2200/96 soveltamista koskevista yksityiskohtaisista säännöistä toimintarahastojen, toimintaohjelmien ja taloudellisen tuen osalta 11 päivänä elokuuta 2003 annetun komission asetuksen (EY) N:o 1433/2003(3), sellaisena kuin se on muutettuna asetuksella (EY) N:o 1582/2003(4), 13 ja 14 artiklassa säädetään määräaika, johon mennessä kansallisen viranomaisen on tehtävä päätös tuottajaorganisaatioiden esittämistä toimintaohjelmista ja -rahastoista tai seuraavina vuosina sovellettavia käynnissä olevien toimintaohjelmien muutoksia koskevista hakemuksista. Kyseinen määräpäivä on sen vuoden 15 päivä joulukuuta, jona toimintaohjelmat esitetään tai käynnissä olevien toimintaohjelmien muutoshakemus jätetään. (2) Siirtymäsäännöksiä koskevassa mainitun asetuksen 28 artiklassa, sellaisena kuin se on oikaistuna asetuksella (EY) N:o 1582/2003, säädetään, että tuottajaorganisaatioiden on haettava tarvittavia muutoksia toimintaohjelmiin saattaakseen ne tämän asetuksen mukaisiksi viimeistään 15 päivänä lokakuuta 2003 eikä 15 päivänä syyskuuta, kuten alunperin säädettiin. Näin ollen toimivaltaisilla kansallisilla viranomaisilla on ainoastaan kaksi kuukautta aikaa tehdä mainitun asetuksen 12 artiklassa säädetyt todentamiset ennen 13 ja 14 artiklassa säädettyjen päätösten tekemistä. (3) Jotta edellä mainittujen todentamisten tehokkuus ei heikkenisi huomattavasti ja jotta toimivaltaisille kansallisille viranomaisille jäisi kohtuullisesti aikaa arvioida ohjelmia, olisi 15 päiväksi joulukuuta vahvistetusta määräajasta poikettava ainoastaan vuonna 2003 ja sallittava jäsenvaltioiden tehdä mainitun asetuksen 13 ja 14 artiklassa säädetyt päätökset viimeistään 31 päivänä tammikuuta 2004. Jäsenvaltiot voivat antaa säännöksiä menojen tukikelpoisuuden mahdollistamiseksi 1 päivästä tammikuuta 2004 alkaen. (4) Asian kiireellisyyden vuoksi tämän asetuksen on tultava voimaan viipymättä. (5) Tässä asetuksessa säädetyt toimenpiteet ovat hedelmien ja vihannesten hallintokomitean lausunnon mukaiset, ON ANTANUT TÄMÄN ASETUKSEN: 1 artikla 1. Poiketen siitä, mitä asetuksen (EY) N:o 1433/2003 13 artiklan 2 kohdassa ja 14 artiklan 3 kohdassa säädetään, jäsenvaltiot voivat ainoastaan vuoden 2003 osalta tehdä päätöksen toimintaohjelmista ja -rahastoista taikka toimintaohjelman muuttamista koskevista hakemuksista viimeistään 31 päivänä tammikuuta 2004. 2. Hyväksymispäätöksessä voidaan säätää, että menot ovat tukikelpoisia 1 päivästä tammikuuta 2004 alkaen. 2 artikla Tämä asetus tulee voimaan seuraavana päivänä sen jälkeen, kun se on julkaistu Euroopan unionin virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 3 päivänä joulukuuta 2003. Komission puolesta Franz Fischler Komission jäsen (1) EYVL L 297, 21.11.1996, s. 1. (2) EYVL L 7, 11.1.2003, s. 64. (3) EUVL L 203, 12.8.2003, s. 25. (4) EUVL L 227, 11.9.2003, s. 3.